open-index/open-wikipedia-markdown huggingface dataset:
লম্বা স্কেলী কুকুর জীব

**লম্বা স্কেলী কুকুর জীব** (বৈজ্ঞানিক নাম: *Cynoglossus arel*) (ইংরেজি: ** Largescale tonguesole**) হচ্ছে **Cynoglossidae** পরিবারের *Cynoglossus* গণের একটি স্বাদুপানির মাছ।

## বর্ণনা
দেহ লম্বা, সরু, দেখতে জিহ্বার ন্যায়, চাপা। তুণ্ড গোলাকার বা স্থূলভাবে সূঁচালো। উপরের চোখ নিচের চোখের চেয়ে সামনে থাকে। চষ্ণু অবস্থিত আঁকড়া খাটো যা চোখের সামনে এবং নিচের চোখের সম্মুখে নালাকার নাসারন্ধ্র অবস্থিত।
ঠোঁট ঝালরযুক্ত নয়। উলম্ব পাখনা আঁইশযুক্ত। দেহ বাদামী বর্ণের এবং অনিয়মিত কালচে ফোঁটযুক্ত বা ফোঁটাবিহীন।

## স্বভাব এবং আবাসস্থল
তলদেশেবাসী মাছ, স্বাদু ও লোনা উভয় পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। তলদেশের অমেরুদণ্ডী প্রাণী ও ছোটমাছকে খাদ্য হিসাবে গ্রহণ করে। মহাদেশীয় তাক থেকে ১২৫ মিটার গভীরে বালু ও কাদায় এদের বাস। মোহনায় জোয়ার-ভাঁটার নদীতে এদের পাওয়া যায়।

## বিস্তৃতি
ইন্দো-প্রশান্ত মহাসাগর, বঙ্গোপসাগর, পারস্য উপসাগর অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর পূর্বদিক, চীনের দক্ষিণাংশে, তাইওয়ান, থাইল্যান্ড, ফিলিপাইন এবং জাপানের দক্ষিণাংশে পাওয়া যায়।

## অর্থনৈতিক গুরুত্ব
বাংলাদেশে এ মাছ অধিক হারে আহরিত হয় না এবং বাণিজ্যিকভাবে গুরুত্ব কম গুরুত্বপূর্ণ। তবে অন্যান্য দেশে এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়। জাপানে এ মাছ সুস্বাদু খাবার হিসাবে পরিচিত। বাংলাদেশে কিছু উপজাতি এ মাছ খেয়ে থাকে।

## বাস্তুতান্ত্রিক ভুমিকা
এ প্রজাতির মাছ তলদেশে শৈবাল ও গলিত এবং পচা খাবার খায়। এভাবে জলজ পরিবেশ পরিষ্কার রাখে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

## মন্তব্য
এই প্রজাতি বিভিন্ন মাত্রায় লবণাক্ততা সহ্য করতে পারে। মোহনায়, স্বাদু ও ঈষৎ লোনা পানিতে এদের পাওয়া যায়। খাদ্য হিসেবে এ মাছ তেমন জনপ্রিয় নয়। অধিক সংখ্যায় ধরা পড়লে তা রপ্তানি করা হয়। এদের আইশ তুলনামূলকভাবে কম।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:শ্রীলঙ্কার মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:চীনের মাছ
বিষয়শ্রেণী:তাইওয়ানের মাছ
বিষয়শ্রেণী:থাইল্যান্ডের মাছ
বিষয়শ্রেণী:ফিলিপাইনের মাছ
বিষয়শ্রেণী:জাপানের মাছ
বিষয়শ্রেণী:১৮০১-এ বর্ণিত মাছ
বাংলা কুকুর জিব

**বাংলা কুকুর জীব** (বৈজ্ঞানিক নাম: *Cynoglossus cynoglossus*) (ইংরেজি: **Bengal tongue sole**) হচ্ছে **Cynoglossidae** পরিবারের *Cynoglossus* গণের একটি স্বাদুপানির মাছ।

## বর্ণনা
দেহ লম্বা, সরু, পেছনের অংশ ক্রমান্বয়ে সরু। তুণ্ড  স্থূল ভোঁতা। চোখ দুটি দেহের বাম পার্শ্বে থাকে। উপরের চোখ নিচের চোখের চেয়ে সামনে থাকে। নাসারন্ধ্র দুটি একটি সাধারণ অপরটি নালাকার। নাসারন্ধ্র চোখ দুটি মাঝখানে কিন্তু নালাকার নাসারন্ধ্র নিচের চোখের সম্মুখে অবস্থিত।

## স্বভাব এবং আবাসস্থল
এরা মহাদেশীয় তাকের অভ্যন্তরে কাদা ও বালুময় তলদেশে থাকে। প্রায় নদী, মোহনায়, স্বাদু ও ঈষৎ লোনা পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। অধিকাংশ সময় তলদেশের অমেরুদণ্ডী প্রাণী ও ছোট মাছকে খাদ্য হিসাবে গ্রহণ করে।

## বিস্তৃতি
ইন্দো-পশ্চিম প্রশান্ত মহাসাগর, বঙ্গোপসাগর, সিয়াম উপসাগর, আরব সাগর, মালয় দ্বীপপুঞ্জ, মালাক্কা প্রবাহ অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর সাগর, চীনের দক্ষিণাংশে, পাকিস্তান, থাইল্যান্ড, ফিলিপাইন এবং মায়ানমার পশ্চিমাংশ পাওয়া যায়।

## অর্থনৈতিক গুরুত্ব
বাংলাদেশের বাজারে এ মাছ বাণিজ্যিকভাবে চাহিদা কম। মাঝে মাঝে মাছ ধরার সময় অন্যান্য মাছের সাথে এ মাছ ধরা পড়ে। মোহনাতে এ মাছ বটম ট্রল বা সীল নেট দিয়ে ধরা হয়।

## বাস্তুতান্ত্রিক ভুমিকা
এ প্রজাতির মাছ তলদেশে গলিত বা পচা খাবার খায়। এভাবে জলজ পরিবেশ পরিষ্কার রাখে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

## মন্তব্য
৩০ সেমি এর কম দৈর্ঘ্যের হয়। এ মাছ বাণিজ্যিকভাবে চাহিদা কম, কিন্তু কিছু কিছু প্রজাতি মাছ খাওয়ার জন্য ধরা হয়। বিশেষ করে জাপানে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:মিয়ানমারের মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:চীনের মাছ
বিষয়শ্রেণী:পাকিস্তানের মাছ
বিষয়শ্রেণী:থাইল্যান্ডের মাছ
বিষয়শ্রেণী:ফিলিপাইনের মাছ
বিষয়শ্রেণী:প্রশান্ত মহাসাগরের মাছ
বিষয়শ্রেণী:বঙ্গোপসাগরের মাছ
বিষয়শ্রেণী:১৮২২-এ বর্ণিত মাছ
সুনন্দা শিকদার

**সুনন্দা শিকদার** (জন্ম ১৯৫১) একজন ভারতীয় বাঙ্গালী লেখিকা। ১৯৪৭ এ ভারত ভাগের পর পূর্ব পাকিস্তানের (অধুনা বাংলাদেশ) দিগপাইত গ্রামে ওনার জন্ম। ওনার জন্মের পর ১৯৫০এর দশকেই ওনার পরিবার কলকাতা চলে আসেন। 

২০০৮ সালে ওনার স্মৃতিকথা *'দয়াময়ীর কথা* প্রকাশিত হয় ও প্রবল জনপ্রিয়তা লাভ করে।  বইটি আনন্দ পুরস্কারে সন্মানিত হয় এবং পেঙ্গুয়িন ইন্ডিয়া থেকে এর ইংরেজি অনুবাদ A Life Long Ago (আ লাইফ লং এগো) প্রকাশিত হয়।

## তথ্যসূত্র

বিষয়শ্রেণী:ভারতীয় লেখিকা
বিষয়শ্রেণী:বাংলা ভাষার লেখক
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি লেখক
বিষয়শ্রেণী:আনন্দ পুরস্কার বিজয়ী
বিষয়শ্রেণী:বাংলাদেশী লেখিকা
বিষয়শ্রেণী:ভারতীয় স্মৃতিকথাকার
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের লেখিকা
লম্বা কুকুর জিব

**লম্বা কুকুর জিব** (বৈজ্ঞানিক নাম: *Cynoglossus lingua*) (ইংরেজি: **long  tongue sole**) হচ্ছে **Cynoglossidae** পরিবারের *Cynoglossus* গণের একটি স্বাদুপানির মাছ।

## বর্ণনা
লম্বা কুকুর জিব মাছের দেহ লম্বা, সরু, দেখতে জিহ্বার ন্যায়, চাপা। পেছন ক্রমান্বয়ে সরু। তুণ্ড ভোঁতা; মুখের চিরের নিচে ঠোঁট ছড়িয়ে আছে। চোয়ালের অনেক সারি ভিলি আকৃতির দাঁত আছে। দেহের বাম পাশে লালচে-বাদামী, প্রায় অনিয়মিত বাদামী-কালচে দাগ দেখা যায়। আবার কানকোতে একটি বড় বাদামী কালো ফোঁটা থাকে।

## স্বভাব এবং আবাসস্থল
তলদেশেবাসী মাছ, স্বাদু ও লোনা উভয় পানিতে এরা অভিপ্রায়ন করে। এদের সমুদ্র ও ঈষৎ লোনাপানিতে পাওয়া যায়। মোহনায় জোয়ার-ভাঁটার সময় পাওয়া যায়। মহাদেশীয় তাকের অভ্যন্তরে কাদা ও বালুময় তলদেশে এবং অগভীর জলাশয়ের কাদাযুক্ত তলায় থাকে। তলদেশের অমেরুদণ্ডী প্রাণী খাদ্য হিসাবে গ্রহণ করে।

## বিস্তৃতি
ভারতের পূর্ব উপকূল, পূর্ব ভারতীয় দ্বীপপুঞ্জ থেকে ফিলিপাইন, মালয়েশিয়া, থাইল্যান্ড ও বাংলাদেশের উপকূল ও মোহনা অঞ্চলে পাওয়া যায়।

## অর্থনৈতিক গুরুত্ব
বাংলাদেশের বাজারে এ মাছ বাণিজ্যিকভাবে চাহিদা কম। বটম ট্রল দিয়ে মাছ ধরার সময় অন্যান্য মাছের সাথে এ মাছ ধরা পড়ে। মুলত বাংলাদেশের দক্ষিণাঞ্চলের মানুষ এই মাছ খায়। বাজারে এ মাছ টাটকা, হিমায়িত এবং শুটকি বা লবণ দেয়া অবস্থায় বিক্রি হয়।

## বাস্তুতান্ত্রিক ভূমিকা
এরা তলদেশে গলিত বা পচা খাবার এবং কীটপতঙ্গ খায়। এভাবে জলজ পরিবেশ ঠিক রাখে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

## মন্তব্য
এ মাছ বিভিন্ন মাত্রায় লবণাক্ততা সহ্য করতে পারে। তাই এদের সমুদ্র ও ঈষৎ লোনাপানিতে পাওয়া যায়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:ফিলিপাইনের মাছ
বিষয়শ্রেণী:মালয়েশিয়ার মাছ
বিষয়শ্রেণী:থাইল্যান্ডের মাছ
বিষয়শ্রেণী:১৮২২-এ বর্ণিত মাছ
আঙুলঠোঁটি কুকুর জিব

**আঙুলঠোঁটি কুকুর জীব** হচ্ছে **Cynoglossidae** পরিবারের অন্তর্গত *প্যারাপ্ল্যাগুসিয়া* গণের একটি স্বাদুপানির মাছ। এর বৈজ্ঞানিক নাম: *প্যারাপ্ল্যাগুসিয়া বিলিনিয়েটা* (*Paraplagusia bilineata*)।

## বর্ণনা
আঙুলঠোঁটি কুকুর জিব আকৃতিতে জিহ্বার ন্যায়। তুণ্ড গোলাকার। দেহের যে পাশে চোখ আছে সে পাশে উপরের ঠোঁটে উপর একটি নালাকার নাসারন্ধ্র থাকে। কিন্তু অপর দু'পাশে দুটি নাসারন্ধ্র থাকে। চোখের পাশে বাদামি, কিন্তু অপর পাশে হলুদ বর্ণের। এ মাছ ২৪ সেমি পর্যন্ত লম্বা হয়।

## স্বভাব এবং আবাসস্থল
এরা সাগরের পানিতে মহাদেশীয় তাকের অভ্যন্তরে কাদা ও বালুময় তলদেশে থাকে। বেশিরভাগ ক্ষেত্রে তলদেশের অমেরুদণ্ডী প্রাণী খাদ্য হিসাবে গ্রহণ করে। উপকূলীয় অঞ্চলে পাওয়া যায়। মোহনায় জোয়ার-ভাঁটার সময় পাওয়া যায়।

## বিস্তৃতি
এই মাছ বাংলাদেশ, ভারত, জাপান, চীন, ফিলিপাইন, নিউগিনি, অস্ট্রেলিয়া, আফ্রিকা দেশে পাওয়া যায়। এছাড়া ভারত ও প্রশান্ত মহাসাগরে পাওয়া যায়। বঙ্গোপসাগরে এ মাছ সচারচর পাওয়া যায়। বাংলাদেশের নদী মোহনা অঞ্চলে এবং জোয়ার-ভাঁটার নদীতে ব্যাপকভাবে পাওয়া যায়। তবে সর্বত্রই প্রচুর পাওয়া যায় না।

## অর্থনৈতিক গুরুত্ব
বাংলাদেশে এ মাছ বাণিজ্যিকভাবে কম গুরুত্বপূর্ণ। তবে চীন, সিঙ্গাপুর ও অস্ট্রেলিয়ায় এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়।

## বাস্তুতান্ত্রিক ভুমিকা
এই মাছ মহাদেশীয় মহীসোপান কাদা ও বালুময় তলায় বাস করে। সেখান থেকে গলিত বা পচা খাবার এবং কীটপতঙ্গ খায়। এরা শান্তিপ্রিয় মাছ হিসেবে পরিচিত।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

## মন্তব্য
বঙ্গোপসাগর থেকে সংগ্রহীত এ মাছের ডিপ্লয়েড ক্রোমোজোম সংখ্যা ৩৮ পাওয়া গিয়েছে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:জাপানের মাছ
বিষয়শ্রেণী:চীনের মাছ
বিষয়শ্রেণী:ফিলিপাইনের মাছ
বিষয়শ্রেণী:পাপুয়া নিউগিনির মাছ
বিষয়শ্রেণী:অস্ট্রেলিয়ার মাছ
বিষয়শ্রেণী:আফ্রিকার মাছ
বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
অ্যান্টিভাইরাস সফটওয়্যারের তুলনা

## [[ডেস্কটপ কম্পিউটার]]সমূহ এবং [[সার্ভার (কম্পিউটিং)|সার্ভার]]সমূহ

### [[উইন্ডোজ]]

### [[ম্যাক ওএস]]

### [[লিনাক্স]]

### [[সোলারিস (অপারেটিং সিস্টেম)|সোলারিস]]

### [[ফ্রিবিএসডি]]

## [[মোবাইল ফোন|মোবাইল]] ([[স্মার্টফোন]]সমূহ এবং [[ট্যাবলেট কম্পিউটার|ট্যাবলেট]])

### [[এনড্রয়েড (অপারেটিং সিস্টেম)|এনড্রয়েড]]

### [[আইওএস]]

### [[উইন্ডোজ ফোন]]
This list excludes Windows Phone 7 and Windows Phone 8 as they do not support running protection programs.

### [[সিমবিয়ান]]

### [[ব্ল্যাকবেরি]]

## আরও দেখুন

* অ্যান্টিভাইরাস সফটওয়্যার
* কম্পিউটার ভাইরাসসমূহের তালিকা
* ভাইরাস বুলেটিন
* AV-Comparatives - Austrian organisation testing antivirus and security software
* এভি-টেস্ট - German organisation testing antivirus and security software
* International Computer Security Association
* OPSWAT
* ইন্টারনেট নিরাপত্তা
* ফায়ারওয়ালসমূহের তুলনা

## তথ্যসূত্র

## বহিঃসংযোগ
* AV-Comparatives.org (Independent Test of Anti-Virus Software)
* The Best Antivirus for 2016 PCMag.com
* Free Antivirus You Can Trust  

*
অ্যান্টিভাইরাস সফটওয়্যার
*
*
*
বিষয়শ্রেণী:সফটওয়্যারের তালিকা
চীনা ভাপা ডিম

চাইনিজ ভাপা ডিম অথবা পানি ডিম চীনের এক বিশেষ প্রকার ঐতিহ্যবাহী খাবার। ডিমকে ফেটিয়ে একে সিদ্ধ করা হয়। কখনও কখনও একে ডিমের কাস্টার্ড হিসেবে মেনুতে উল্লেখ করা হয়। ঠাণ্ডা অবস্থায় খাওয়া হলে এতে চিনি ছাড়াই জেলাটিনের স্বাদ এবং ঘনত্ব পাওয়া যায়।

## প্রণালী
প্রথমে ডিম ফেটিয়ে এতে পানি যোগ করা হয় যাতে এর কোমলতা বাড়ে। পানি ও ডিমের সর্বোত্তম অনুপাত হল ১.৫ঃ১। সরিষার তেল, সয়া সস অথবা মুরগি সিদ্ধ পানি দেওয়া হয় স্বাদে বিভিন্নতা আনার জন্য।

অন্যান্য কঠিন উপাদানও (যেমন- মাশরুম, কাঁকড়ার মাংস অথবা ঝিনুক ) মিশ্রণে যোগ করা হয়। এরপর মিশ্রণটি একটি পাত্রে ঢালা হয় এবং তা ভাপে রান্না করা হয়। ডিম শক্ত না হওয়া পর্যন্ত ভাপ দেওয়া হয়, যাতে মিশ্রণটিতে একটি নরম এবং কোমল ভাব আসে। ভাপে রান্না করার সময় এটি ঢেকে রাখা হয়। ঢাকা না দিলে ডিমের উপর পানি বিন্দু জমে থাকে। 

চারটি ডিম ব্যবহৃত হলে রান্নার সময় আনুমানিক ১০ মিনিট (পানি দিয়ে) অথবা ৭ মিনিট (মুরগি সিদ্ধ পানি দিয়ে)। এই সময় আগে থেকে ফুটিয়ে রাখা পানির ক্ষেত্রে।

### অন্যান্য প্রণালী
একই রান্না ওভেনে বা প্রেসার কুকারেও রান্না করা যায়। এই দুই পদ্ধতিতেই সময় কম লাগে। যদিও খাবার হুবহু মূল প্রণালীর মত নাও হতে পারে।

## বিভিন্নতা
এই পদের কিছু বিভিন্নতা দেখা যায়। যেমন কেউ কেউ এতে স্ক্যালিওন, শতাব্দী ডিম বা শুকনো চিংড়ি দেয়। এগুলো মিশ্রণটি ভাপে বসানোর আগেই তার সাথে মেশানো হয়। এতে সয়া সসও দেওয়া যেতে পারে। এর স্বাদ নোনতা ধরনের (মিষ্টি কাস্টারডের এর বিপরীত)। 

## আরও দেখুন
* Chawanmushi – A Japanese egg custard dish
* Gyeran jjim – Korean steamed eggs
* List of egg dishes
* List of steamed foods

## তথ্যসূত্র

## বহিঃসংযোগ
* Chinese Steamed Egg. Chinasichuanfood.com.
বিষয়শ্রেণী:ডিমের পদ
বিষয়শ্রেণী:ভাপায়িত খাবার
সারোয়াতলী ইউনিয়ন, বোয়ালখালী

**সারোয়াতলী** বাংলাদেশের চট্টগ্রাম জেলার  বোয়ালখালী উপজেলার অন্তর্গত একটি ইউনিয়ন।

## আয়তন
সারোয়াতলী ইউনিয়নের আয়তন ২,৬৮৬ একর (১০.৮৭ বর্গ কিলেমিটার)।

## জনসংখ্যার উপাত্ত
২০১১ সালের আদমশুমারি অনুযায়ী সারোয়াতলী ইউনিয়নের মোট জনসংখ্যা ২১,৫১৭ জন। এর মধ্যে পুরুষ ১০,৫৭৭ জন এবং মহিলা ১০,৯৪০ জন। মোট পরিবার ৪,৩৪৪টি।

## অবস্থান ও সীমানা
বোয়ালখালী উপজেলার দক্ষিণাংশে সারোয়াতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পূর্বে আহলা করলডেঙ্গা ইউনিয়ন ও আমুচিয়া ইউনিয়ন, উত্তরে পোপাদিয়া ইউনিয়ন, পশ্চিমে বোয়ালখালী পৌরসভা ও শাকপুরা ইউনিয়ন এবং দক্ষিণে পটিয়া উপজেলার হাবিলাসদ্বীপ ইউনিয়ন ও ধলঘাট ইউনিয়ন অবস্থিত।

## প্রশাসনিক কাঠামো
সারোয়াতলী ইউনিয়ন বোয়ালখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
* পূর্ব সারোয়াতলী
* পশ্চিম সারোয়াতলী
* বেঙ্গুরা
* হোরারবাগ
* পূর্ব খিতাপচর
* পশ্চিম খিতাপচর
* ইমামুল্লারচর
* দক্ষিণ সারোয়াতলী 
* উত্তর সারোয়াতলী

## শিক্ষা ব্যবস্থা
২০১১ সালের আদমশুমারি অনুযায়ী সারোয়াতলী ইউনিয়নের সাক্ষরতার হার ৬৫.১%। এ ইউনিয়নে ২টি আলিম মাদ্রাসা, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাদ্রাসা
* খিতাপচর আজিজিয়া মাবুদিয়া আলিম মাদ্রাসা
* বেঙ্গুরা আলিম মাদ্রাসা

;মাধ্যমিক বিদ্যালয়
* বেঙ্গুরা খান বাহাদুর খলিলুর রহমান বালিকা উচ্চ বিদ্যালয়
* সারোয়াতলী ইব্রাহীম নূর মোহাম্মদ উচ্চ বিদ্যালয়

;প্রাথমিক বিদ্যালয়
* ইকবাল পার্ক সরকারি প্রাথমিক বিদ্যালয়
* ইমামুল্লারচর ১নং সরকারি প্রাথমিক বিদ্যালয়	
* ইমামুল্লারচর ২নং সরকারি প্রাথমিক বিদ্যালয়
* খিতাপচর ইসলামিয়া সরকারি প্রাথমিক বিদ্যালয়	
* খিতাপচর রসিক সরকারি প্রাথমিক বিদ্যালয়
* ছনদণ্ডী সরকারি প্রাথমিক বিদ্যালয়
* দক্ষিণ সারোয়াতলী সরকারি প্রাথমিক বিদ্যালয়
* পশ্চিম সারোয়াতলী সরকারি প্রাথমিক বিদ্যালয়
* পূর্ণচন্দ্র সেন সারোয়াতলী সরকারি প্রাথমিক বিদ্যালয়
* বেঙ্গুরা খান বাহাদুর খলিলুর রহমান সরকারি প্রাথমিক বিদ্যালয়
* বেঙ্গুরা সরকারি প্রাথমিক বিদ্যালয়
* মুক্তকেশী সরকারি প্রাথমিক বিদ্যালয়
* হোরারবাগ সরকারি প্রাথমিক বিদ্যালয়

;কিন্ডারগার্টেন
* চেয়ারম্যান স্মৃতি কিন্ডারগার্টেন

## যোগাযোগ ব্যবস্থা
সারোয়াতলী ইউনিয়নে যোগাযোগের প্রধান ২টি সড়ক হল কালুরঘাট-বেঙ্গুরা সড়ক ও গোমদণ্ডী-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
সারোয়াতলী ইউনিয়নে ১৮টি মসজিদ ও ৪টি মন্দির রয়েছে।

## খাল ও নদী
সারোয়াতলী ইউনিয়নের উপর দিয়ে প্রবাহিত হয়েছে বোয়ালখালী খাল।

## হাট-বাজার
সারোয়াতলী ইউনিয়নের প্রধান হাট/বাজার হল বেঙ্গুরা বাজার।

## দর্শনীয় স্থান
* আজিজ ভাণ্ডার দরবার শরীফ

## উল্লেখযোগ্য ব্যক্তি
সারোয়াতলী ইউনিয়নের উল্লেখযোগ্য ব্যক্তিগণের মধ্যে রয়েছে:
* তারকেশ্বর দস্তিদার, ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।
* মইন উদ্দীন খান বাদল, রাজনীতিবিদ।
* রামকৃষ্ণ বিশ্বাস, ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।
* সুলতান আহমেদ, রাজনীতিবিদ।

## জনপ্রতিনিধি
* বর্তমান চেয়ারম্যান: মোহাম্মদ বেলাল হোসেন

;চেয়ারম্যানগণের তালিকা

## আরও দেখুন
* বোয়ালখালী উপজেলা
* বোয়ালখালী থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:বোয়ালখালী উপজেলার ইউনিয়ন
চালিয়াং

**চালিয়াং** এক ধরনের ক্যান্টনীয় ডিম সাম। ইউতিয়াওকে শক্ত করে চালের নুডুলস দিয়ে বেঁধে এই খাবার প্রস্তুত করা হয়।

একে প্রায়শই সয়া সস, হইসিন সস অথবা তিল বাঁটার সাথে পরিবেশন করা হয়। এটি সাধারণত সয়া দুধ অথবা কঙ্গির সাথে খাওয়া হয়।

## আরও দেখুন
* List of fried dough varieties 
* Ci fan tuan
* Youtiao
* 

## তথ্যসূত্র

## বহিঃসংযোগ
* 
বিষয়শ্রেণী:হংকং রন্ধনশৈলী
যোগাযোগ সৌজন্যবিধি (কম্পিউটার)

টেলিযোগাযোগ ব্যবস্থায় একটি **যোগাযোগ সৌজন্যবিধি** () এমন কিছু নিয়মের সমষ্টিকে বোঝায়, যা কোন যোগাযোগ ব্যবস্থাতে অংশগ্রহণকারী দুই বা তার বেশি স্বত্তাকে তথ্য প্রেরণ ও প্রাপ্তিতে সহায়তা করে।

যোগাযোগ সৌজন্যবিধির ক্ষেত্রে ৫টি জিনিস সবচেয়ে বেশি জরুরি। এগুলি হল

**১ [[প্রেরকঃ]]** যোগাযোগ করার জন্য প্রেরক এবং প্রাপক খুবই গুরুত্বপূর্ণ । প্রেরক বলতে বোঝায় আমার নিজের অবস্থান । আমি যদি কারও সাথে যোগাযোগ করতে চাই, তাহলে আমি হব তার প্রেরক ।

**২ [[প্রাপকঃ]]** যোগাযোগ করার জন্য প্রাপক হল দ্বিতীয় গুরুত্বপূর্ণ । আমি যার সাথে যোগাযোগ করতে চাচ্ছি সে হল আমার প্রাপক । যোগাযোগ মূলত প্রেরক এবং প্রাপক এর মদ্ধেই হয়ে থাকে।

**৩ [[সময়ঃ]]** যোগাযোগ এর ক্ষেত্রে সময় একটি গুরুত্বপূর্ণ ভূমিকা পালন করে । ধরা যাক, আমি যুবরাজ, আমি আমার বন্ধুর সাথে যোগাযোগ করতে চাচ্ছি এবং তার কাছে একটি তথ্য পাঠাতে চাচ্ছি । আমার প্রেরক এবং প্রাপক সব ঠিক আছে । কিন্তু আমার তথ্যটি তার কাছে ১ বছর পর গিয়ে পৌছাল । তাহলে কি ঘটতে পারে । তার মানে বোঝানো হচ্ছে যোগাযোগ এর ক্ষেত্রে সময় অনেক মূল্যবান । আমি আমার প্রাপক এর কাছে যখন আমার বার্তা পাঠাতে চাচ্ছি সেটা ঠিক তখনি পৌছাতে হবে ।

**৪ [[বিলিঃ]]** বিলি বলতে বোঝায় কোনও কিছু নির্দিষ্ট ঠিকানা অনুযায়ী ডেলিভারি দেওয়া। ধরা যাক, আমার যোগাযোগ করার জন্য প্রেরক, প্রাপক এবং সময় সবই ঠিক আছে । কিন্তু যেটা আমার যে ঠিকানাতে যাওয়ার কথা ছিল সে ঠিকানা তে না গিয়ে অন্য কোনও ঠিকানায় চলে গিয়েছে । তাহলে আমার যোগাযোগ ঠিক মত হল না ।

**৫ .**নির্ভুলতা : যোগাযোগ এর ক্ষেত্রে সঠিকটা অনেক গুরুত্বপূর্ণ । ধরা যাক, উপরের সব কিছু আমার ঠিক আছে । কিন্তু মাঝে তৃতীয় পক্ষ থেকে কেও একজন আমার বার্তা কিছুটা বদলে দিল । তাহলেও আমার উদ্দেশ্য হাসিল হল না । তার মানে এটা বোঝানো হচ্ছে আমি আমার প্রাপককে যে বার্তা পাঠাতে চাচ্ছি তার কাছে ঠিক সেই বার্তাই পৌছাতে হবে ।

যোগাযোগ সৌজন্যবিধির ক্ষেত্রে এই ৫টি জিনিসই বেশি গুরুত্বপূর্ণ ।

## আরও দেখুন
*অ্যাপ্লিকেশন প্রোগ্রামিং ইন্টারফেস

## তথ্যসূত্র

বিষয়শ্রেণী:নেটওয়ার্ক প্রোটোকল
বিষয়শ্রেণী:উপাত্ত প্রেরণ
ভাজা নুডুলস

থাম্ব|260x260পিক্সেল|''মি গোরেং, বালিতে পরিবেশিত ইন্দোনেশিয়ার ভাজা নুডুলস''
পূর্ব এবং দক্ষিণ-পূর্ব এশিয়ায় **ভাজা নুডুলস** একটি অতিপরিচিত খাবার। এই পদের ক্ষেত্রে অনেক বিভিন্নতা, অনেক রন্ধনশৈলী এবং নানা উপকরণ বিদ্যমান।

## ভাজা নুডুলসের পদসমূহ
থাম্ব|200x200পিক্সেল|বিফ চোউ ফান
থাম্ব|200x200পিক্সেল|Char kway teow
থাম্ব|200x200পিক্সেল|মি ক্রব
থাম্ব|200x200পিক্সেল|প্যাড থাই

### কড়া আঁচে ভাজা
* বিফ চোউ ফান- কড়া আঁচে ভাজা গরুর মাংস, চ্যাপ্টা চালের নুডুলস, বিনের অঙ্কুর এবং সবুজ পেঁয়াজের ক্যান্টোনিজ খাবার।
* চার কোয়ে তেউ- চীন থেকে অনুপ্রাণিত খাবার যা মূলত মালয়শিয়া এবং সিঙ্গাপুরে পরিবেশিত হয়। এতে আছে কড়া আঁচে ভাজা চ্যাপ্টা চালের নুডুলস সাথে চিংড়ি, ডিম, বিনের অঙ্কুর, মাছের কেক, সবুজ শাক এবং চাইনিজ সসেজ। 
* চোউ চোউ - নেপালি কৌশলে রাঁধা নুডুলস, যাতে থাকে পেঁয়াজ, সবজি  এবং মহিষের মাংস।
* চোউ মেন - এটি আমেরিকান-চাইনিজ কুইসিন এবং কানাডিয়ান-চাইনিজ কুইসিনের প্রতিনিধিত্ব করে। চাইনিজ কড়া আঁচে ভাজা গমের নুডুলসকেও চোউ মেন বলে।
* ফাট খি মাও - থাই কড়া আঁচে ভাজা নুডুলস। 
* হোক্কিয়েন মি - চীন থেকে অনুপ্রাণিত মালয়শিয়ান এবং সিঙ্গাপুরি কড়া আঁচে ভাজা নুডুলস যাতে উপকরনের বিভিন্নতা দেখা যায়।
* জাপচেই - সেলোফেন নুডুলস দ্বারা বানানো কোরিয়ান খাবার। 
* ক্যেতিয়াউ গোরেং - চাইনিজ-ইন্দোনেশিয়ান ভাজা নুডুলস যা রসুন, শ্যালোট, গরুর মাংস বা চিংড়ি, মরিচ, সবজি এবং মিষ্টি সয়া সস দিয়ে রান্না করা হয়। 
* লো মেইন - আমেরিকান-চাইনিজ ভাজা নুডুলস।
* মি সিয়াম - চালের সেমাইয়ের মালয়েশিয়ান এবং সিঙ্গাপুরি খাবার যা মশলাদার, মিষ্টি এবং টক স্বাদের হালকা ঝোলের সাথে থাকে। শুকনো অবস্থাটিও বেশ জনপ্রিয় এবং সুলভ।
* মি ক্রপ - কড়া আঁচে ভাজা থাই চালের নুডুলস।
* মি গোরেং - ইন্দোনেশিয়া, মালয়শিয়া এবং সিঙ্গাপুরের বিখ্যাত মশলাদার হলুদ গমের নুডুলস। 
* মি গোরেং আচেহ - ইন্দোনেশিয়ার আচেহ প্রদেশের ঝাল এবং মশলাদার মোটা হলুদ গমের নুডুলস। 
* প্যাড থাই - ডিম, মাছের সস, বিনের অঙ্কুর, চিংড়ি, মুরগি এবং টফু সহকারে রান্না করা থাই চালের নুডুলস।
* ফাট সি-ইও - চালের চওড়া নুডুলসের থাই পদ।
* রাত না - চালের চওড়া নুডুলসের থাই পদ।
* সাংহাই এর ভাজা নুডুলস
* সিঙ্গাপুর চোউ ফান - এটি মূলত একটি ক্যান্টোনিজ খাবার। যাতে বার-বি-কিউ করা শূকরের মাংস এবং কারি পাউডার থাকে।
* সিঙ্গাপুর চোউ মেইন - এটিও চোউ ফানেরই মত কিন্তু এটি গমের নুডুলস। 
* ইয়াকি উডোন - জাপানের মোটা গমের উডোন নুডুলস।
* ইয়াকিসোবা - জাপানের ভাজা গমের নুডুলস যাতে সসু এর স্বাদ দেওয়া হয় এবং শূকরের মাংস, বাঁধাকপি এবং বেনি শোগা এর সাথে পরিবেশিত হয়। এটি প্রায়ই উৎসবে খাওয়া হয়। একে স্যান্ডউইচের ভেতরে দিয়েও খাওয়া হয়। 

### তাওয়া ভাজা
* হং কং ভাজা নুডুলস - মুচমুচে তাওয়া ভাজা নুডুলস যা সবজি, মুরগি বা সামুদ্রিক খাবারের সাথে পরিবেশিত করা হয়।

### কড়া ভাজা
* মুচমুচে অনটন নুডুলস - কড়া ভাজা অনটন নুডুলস যা হাঁসের সস এবং ঝাল সর্ষের সাথে পরিবেশন করা হয় আমেরিকান-চাইনিজ রেস্তোরাঁয়। 
* ই ফু মি - চাইনিজ-ইন্দোনেশিয়ান কড়া ভাজা নুডুলস যা সস দিয়ে সবজি এবং মুরগি বা চিংড়ির সাথে পরিবেশন করা হয়।
* মি কেরিং - ইন্দোনেশিয়ার মাকাসারের কড়া ভাজা মুচমুচে নুডুলস যা চাইনিজ কুইসিন হতে অনুপ্রাণিত।

## আরও দেখুন
* Buldak Bokkeum Myun
* List of noodle dishes

## তথ্যসূত্র

বিষয়শ্রেণী:নুডুলসের পদ
বিষয়শ্রেণী:নুডলস
বিষয়শ্রেণী:পূর্ব এশীয় রন্ধনশৈলী
বিষয়শ্রেণী:দক্ষিণ এশীয় রন্ধনশৈলী
বিষয়শ্রেণী:দক্ষিণ-পূর্ব এশীয় রন্ধনশৈলী
জাঞ্চি-গুকসু

**জাঞ্চি-গুকসু** বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় । 

## ইতিহাস
শব্দটি এসেছে কোরিয়ান শব্দ *জানচি* থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।

গোরিও কাল থেকে গুকসু এর উল্লেখ পাওয়া যায়। *ডোঙ্গুক ইসাঙ্গুক জিওঞ্জিপ* বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।

## জনপ্রিয় সংস্কৃতি
যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।

## আরও দেখুন
* Korean cuisine
* Kalguksu
* Sujebi

## তথ্যসূত্র

বিষয়শ্রেণী:কোরীয় ভাষার বহিঃসংযোগ থাকা নিবন্ধ
বিষয়শ্রেণী:নুডুলসের পদ
বিষয়শ্রেণী:কোরীয় রন্ধনশৈলী
বিষয়শ্রেণী:গ্রীষ্ম
ভেলেন্সিনেসের একঠোঁটা

**ভেলেন্সিনেসের একঠোঁটা** (বৈজ্ঞানিক নাম: *Hyporhamphus limbatus*) (ইংরেজি: **Valenciennes halfbeak**) হচ্ছে **Hemiramphidae** পরিবারের *Hyporhamphus* গণের একটি স্বাদুপানির মাছ।

## বর্ণনা
দেহ লম্বা, সরু, সামান্য চাপা। নিচের ঠোঁট অনেকটা বর্ধিত। উভয় চোয়ালের অনেক সারি ভিলি আকৃতির দাঁত আছে। পুরুষের পায়ুপাখনা পরিবর্তিত। দেহের রং রূপালী বা হলুদাভ-সাদা বর্ণেরসহ উজ্জ্বল রূপালী বর্ণের পার্শ্বডোরা আছে যার পিছনের দিক অধিক প্রশস্ত। দেহের উপরের অংশ ক্ষুদ্র ক্ষুদ্র কালো দাগযুক্ত আঁইশ আছে। পুচ্ছ, পৃষ্ট পায়ুপাখনা কিনারা কালো।

## স্বভাব এবং আবাসস্থল
এরা ডিম পাড়ে; পানির উপরিতলে বাস করে, আবার এদের অভিপ্রায়ন স্বাদুপানির অভ্যন্তরে ঘটে। এরা ঝাঁক বেধে উপরিতলে সাঁতার কাটে, আবার অধিকাংশ সময় বড় বড় নদীর স্রোতযুক্ত স্থানে যায়। নভেম্বর, আগস্ট এবং ফেব্রুয়ারি মাসে এরা ডিম দেয়। ৮ দিনের মধ্যে ডিম থেকে বাচ্চা ফুটে বের হয়। এ মাছ ভেসাল ও কোচাল জাল দিয়ে ধরা হয়।

## বিস্তৃতি
এই মাছ বাংলাদেশ, ভারত, মায়ানমার, থাইল্যান্ড, পাকিস্তান, কম্বোডিয়া, চীন, হংকং, মালয়েশিয়া, শ্রীলঙ্কা, তাইওয়ান, ভিয়েতনাম অঞ্চলে পাওয়া যায়।

## অর্থনৈতিক গুরুত্ব
এ মাছ বাণিজ্যিকভাবে কম গুরুত্বপূর্ণ। বাজারে এ মাছ টাটকা এবং শুটকি হিসাবে বিক্রি হয়।

## বাস্তুতান্ত্রিক ভূমিকা
এরা প্রাণী প্লাঙ্কটন এবং জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

## মন্তব্য
এ মাছ নদীতে প্রচুর পাওয়া যায়, বিশেষকরে দক্ষিণের জেলাগুলোতে। বাংলাদেশে ১৫.৩ সেমি দৈর্ঘ্যের এই মাছ পাওয়া গিয়েছে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:পাকিস্তানের মাছ
বিষয়শ্রেণী:কম্বোডিয়ার মাছ
বিষয়শ্রেণী:চীনের মাছ
বিষয়শ্রেণী:মালয়েশিয়ার মাছ
বিষয়শ্রেণী:শ্রীলঙ্কার মাছ
বিষয়শ্রেণী:তাইওয়ানের মাছ
বিষয়শ্রেণী:ভিয়েতনামের মাছ
বিষয়শ্রেণী:হংকংয়ের মাছ
বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
বাদামি-সবুজ একঠোঁটা

**বাদামি-সবুজ একঠোঁটা** (বৈজ্ঞানিক নাম: *Zenarchopterus ectuntio*) হচ্ছে **Hemiramphidae** পরিবারের *Zenarchopterus* গণের একটি স্বাদুপানির মাছ।

## বর্ণনা
দেহ সরু, সামান্য চাপা, উভয় প্রান্ত ক্রমান্বয়ে সরু। চোয়ালের দাঁত তীক্ষ্ণ আকৃতির। দেহে বড় বড় সাইক্লেডের আঁইশ দ্বারা আবৃত। দেহ হালকা সবুজাভ-বাদামী বর্ণের হয়ে থাকে। সরু অস্পষ্ট ডোরা আছে। এদের পাখনা স্বচ্ছ। পুরুষের পায়ুপাখনা পরিবর্তিত কিন্তু স্ত্রী মাছের পায়ুপাখনা অপরিবর্তিত। এমাছের দৈর্ঘ ২০ সেমি পর্যন্ত হয়ে থাকে। এদের পুরুষ ও স্ত্রী আলাদা। এদের নিষেক দেহের আভ্যন্তরে ঘটে। এরা অণ্ড-জরায়ুজ (Ovoviviparous) অর্থাৎ এদের ভ্রুণতাত্ত্বিক পরিস্ফুটন মা মাছের দেহাভ্যান্তরে ঘটে কিন্তু পুষ্টিগুণ মায়ের কাছ থেকে না পেয়ে ডিমের কুসুম থেকে পেয়ে থাকে।

## স্বভাব ও আবাসস্থল
ছোট আকৃতির মাছ হলেও এরা ডিম পাড়ে, বাচ্চা প্রসব করে।  ডিম থেকে বাচ্চা ফুটে বের হওয়া পর্যন্ত এরা ডিমকে দেহের অভ্যন্তরে রাখে। ভাসমান সামুদ্রিক ঘাস, ছোট মাছ খায়।

## বিস্তৃতি
এই মাছ বাংলাদেশ, ভারত, মায়ানমার, থাইল্যান্ড ও মালয় দ্বীপপুঞ্জে পাওয়া যায়। এরা তীরবর্তী স্থানে থাকে। মাঝে মাঝে নদী মোহনায় এরা ঝাঁক বেধে লাফালাফি করে। এভাবে পানিতে দ্রুত কম্পন তৈরি করে এবং অক্সিজেন নেয়।

## অর্থনৈতিক গুরুত্ব
এ মাছ বাণিজ্যিকভাবে কম গুরুত্বপূর্ণ তবে এদের নিয়মিত বাজারে পাওয়া যায়। বেড জাল এবং ভাসমান ট্রল দিয়ে এদের ধরা হয়। পানির ক্ষতিকর কীটপতঙ্গ নিয়ন্ত্রণে রাখতে এ মাছ ব্যবহার করা হয়।

## বাস্তুতান্ত্রিক ভূমিকা
এরা জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী বাংলাদেশে এই প্রজাতির উপাত্তের অভাব রয়েছে।

## মন্তব্য
যেহেতু এরা পানির উপরিতলে সাঁতার কাটে এবং খাবার খোঁজে তাই এদের সহজে চিহ্নিত করা যায়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:মালয়েশিয়ার মাছ
বিষয়শ্রেণী:অস্ট্রেলিয়ার মাছ
বিষয়শ্রেণী:তাইওয়ানের মাছ
বিশ্ব নিদ্রা দিবস

থাম্ব|ঘুৃম মানুষের জীবনের সবচেয়ে গুরুত্বপূর্ণ অত্যাবশকীয় স্বাভাবিক প্রক্রিয়া
সুনিদ্রার প্রয়োজনীয়তা তুলে ধরতে ২০০৮ সাল থেকে World Association of Sleep Medicine **বিশ্ব নিদ্রা দিবস** পালন করার সিদ্ধান্ত নেয়। প্রতি বছর মার্চ মাসে মহাবিষুবের আগের শুক্রবার এ দিনটি পালন করা হয়। এ দিনটির মূল লক্ষ্য হচ্ছে সুস্থ্যতার জন্য সুনিদ্রার প্রয়োজনীয়তা এবং নিদ্রাহীনতা ও এর চিকিৎসা, নিবারণ, শিক্ষা জনসমক্ষে তুলে ধরা।

বিশ্ব নিদ্রা দিবসের মাধ্যমে প্রতি বছর World Sleep Society ঘুমের প্রয়োজনীয়তা এবং সমাজে এর প্রভাবের ব্যাপারে জনসচেনতা সৃষ্টি করে।

ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। প্রতিদিন ছয় থেকে সাত ঘণ্টা ঘুমানো দরকার। নির্দিষ্ট এই ঘুম হলে প্রতিদিন সকালে আমরা সুস্থ অনুভূতি দিয়ে দিন শুরু করতে পারি। নয়তো অনিদ্রায় শরীরে বিভিন্ন শারীরিক সমস্যা দেখা দেয়।

নিদ্রাহীনতার ফলে স্বাস্থ্যহানীর হুমকিতে আছে বিশ্বের জনসংখ্যার ৪৫% মানুষ!

## সমালোচনা

২০১৭ সালের ১৭ মার্চ বিশ্ব নিদ্রা দিবস টুইটারে জনপ্রিয়তা পায়৷ জনপ্রিয় ভারতীয় অভিনেতা অমিতাভ বচ্চন টুইট করেন যে "আগামীকাল ১৭ই মার্চ বিশ্ব নিদ্রা দিবস। এর মানে কি!?" 

বিশ্ব নিদ্রা দিবস সমালোচিত হওয়ার কারণ অনেকেই মনে করেন যে এই দিবসটি ঘুমকে কোনো পণ্যের সাথে তুলনা করে এবং প্রত্যেককেই গভীর ঘুমে নিমজ্জিত হওয়ার বিষয়টিকে উৎসাহিত করে। 

## নিদ্রাহীনতার আর্থিক প্রভাব

নিদ্রাহীনতার ফলে বিভিন্ন দেশের আর্থিক ক্ষতি অনুমান করা হয় যে যুক্তরাষ্ট্রে প্রতি বছর নিদ্রাহীনতার কারণে ৪০০ বিলিয়ন মার্কিন ডলার ক্ষতি হয়, জাপানে ক্ষতি হয় ১৩৮ বিলিয়ন মার্কিন ডলার, যুক্তরাজ্যে ৫০ বিলিয়ন ও কানাডায় ২১ বিলিয়ন মার্কিন ডলার৷ 

## বার্ষিক উদ্‌যাপন

প্রতিবছর মার্চ মাসে মহাবিষুবের আগে শুক্রবার এ দিনটি পালন করা হয়। বিশ্ব নিদ্রা দিবস সর্বপ্রথম উদ্‌যাপন করা হয় ২০০৮ সালের ১৪ই মার্চ। ইন্টারনেট ও বিশ্বব্যাপী এই দিনে ঘুমবিষয়ক ও স্বাস্থ্যবিষয়ক আলোচনা, উপস্থাপনা ও প্রদর্শনীর ব্যবস্থা করা হয়।

## তথ্যসূত্র


বিষয়শ্রেণী:নিদ্রা
বিষয়শ্রেণী:স্বাস্থ্য সচেতনতা দিবস
বিষয়শ্রেণী:২০০৮-এ প্রতিষ্ঠিত পুনরাবৃত্ত ঘটনা
বিষয়শ্রেণী:মার্চ উদ্‌যাপন
শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার

**শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার** হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা অ্যানিমেশন চলচ্চিত্রের জন্য প্রদান করা হয়। ২০০৭ সালের ৬৪তম গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। শুরুতে শ্রেষ্ঠ অ্যানিমেটেড চলচ্চিত্র বিভাগে তিনটি চলচ্চিত্রকে মনোনয়ন দেওয়া হত, যেখানে অন্যান্য বিভাগের জন্য পাঁচটি করে মনোনয়ন দেওয়া হয়। পিক্সারের *[[কারস (চলচ্চিত্র)|কারস]]* এই বিভাগের প্রথম পুরস্কার বিজয়ী চলচ্চিত্র।

## বিজয়ী ও মনোনীতদের তালিকা
* **গাঢ়** বর্ণের চলচ্চিত্রসমূহ গোল্ডেন গ্লোব বিজয়ী নির্দেশ করে।

### ২০০০-এর দশক

### ২০১০-এর দশক

### ২০২০-এর দশক

## আরও দেখুন
* শ্রেষ্ঠ অ্যানিমেটেড চলচ্চিত্র বিভাগে একাডেমি পুরস্কার
* শ্রেষ্ঠ অ্যানিমেটেড চলচ্চিত্র বিভাগে বাফটা পুরস্কার
* শ্রেষ্ঠ অ্যানিমেটেড চলচ্চিত্র বিভাগে স্যাটার্ন পুরস্কার

## তথ্যসূত্র

## বহিঃসংযোগ
* 

বিষয়শ্রেণী:গোল্ডেন গ্লোব পুরস্কার
বিষয়শ্রেণী:২০০৭-এ প্রবর্তিত পুরস্কার
বিষয়শ্রেণী:সেরা অ্যানিমেটেড চলচ্চিত্রের পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:২০০৭-এ মার্কিন যুক্তরাষ্ট্রে প্রতিষ্ঠিত
কেরলের বন্দর

কেরলে ১টি প্রধান বন্দর, ৩টি মধ্যবর্তী বন্দর এবং ১৪টি ছোট বন্দর রয়েছে। এই রাজ্যে মোট ৫৯০ কিমি উপকূল রেখা রয়েছে।

কোচি বন্দর হলো কেরলের প্রধান সমুদ্র বন্দর। এটি ভারতের প্রধান বন্দরগুলির অন্যতম। বন্দরটি কোচি শহরে অবস্থিত। এই বন্দেরই গড়ে উঠেছে দেশের একমাত্র ইন্টারন্যাশনাল কন্টেনার ট্রান্সশিপমেন্ট টার্মিনাল। এই রাজ্যে ভারত সরকারের জাহাজ মন্ত্রক একটি প্রধান বন্দর গড়ার কথা বলেছে। বন্দরটি ভিঝিনজামে গড়া হবে। এটি রাজ্যের রাজধানী ত্রিরুচিলাপল্লির কাছেই।

## বন্দরসমূহের তালিকা

## আরও দেখুন
* কোট্টায়াম বন্দর
* প্যারিস বন্দর

## তথ্যসূত্র

## বহিঃসংযোগ
*Kerala ports 

বিষয়শ্রেণী:কেরলের বন্দর ও পোতাশ্রয়
আন্দামান সবুজ পায়রা

**আন্দামান সবুজ পায়রা** (*Treron chloropterus*) হল হরিয়াল গণের একটি পায়রার প্রজাতি। এদের ভারতের কেন্দ্রশাসিত অঞ্চল আন্দামান নিকোবর দ্বীপপুঞ্জে দেখতে পাওয়া যায়। ২০১৪ সালের জুলাই মাসে এটি আই.ইউ.সি.এন. লাল তালিকা ভুক্ত হয়।

## আচরণ

[থাম্ব|[আন্দামান দ্বীপপুঞ্জ|আন্দামান দ্বীপপুঞ্জের উপর দিয়ে উড়ন্ত অবস্থায় আন্দামান সবুজ পায়রা]]
আন্দামান সবুজ পায়রা সাধারণত একাএকা অথবা ছোটো ঝাঁক বেঁধে আকাশে উড়ে বেড়ায়। এরা খুব দ্রুত উড়তে পারে। এরা বিভিন্ন ধরনের ফল ও বীজ খেয়ে থাকে। এরা কিছুটা লম্বাটে বাসা তৈরি করে এবং সাধারণত দুটি সাদা ডিম পাড়ে।

## তথ্যসূত্র

* Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29-38.
* Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

বিষয়শ্রেণী:আন্দামানি পাখি
বিষয়শ্রেণী:১৮৪৫-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
বাংলাদেশের আদমশুমারি ও গৃহগণনা ২০১১

**আদমশুমারি ও গৃহগণনা ২০১১** বাংলাদেশে অনুষ্ঠিত ৫ম আদমশুমারি, যা ১৫ মার্চ থেকে ১৯ মার্চ ২০১১ সালে ৫ দিন ব্যাপী অনুষ্ঠিত হয়। বাংলাদেশ পরিসংখ্যান ব্যুরো ১০ বছর পর পর আদমশুমারি পরিচালনা করে থাকে। ২০১১ আদমশুমারি তিন পর্যায়ে সম্পন্ন হয়েছে— এক. মূল গণনা, দুই. পোস্ট এনুমারেশন চেক তিন. সাধারণ গণনা: একটি নির্দিষ্ট এলাকা যাচাই। ১৬ জুলাই ২০১১ সালে আদমশুমারির প্রাথমিক প্রতিবেদন প্রকাশিত হয়। প্রতিবেদন অনুসারে বাংলাদেশের জনসংখ্যা ছিল ১৪,২৩,১৯,০০০ জন, জনসংখ্যা বৃদ্ধির হার ১৪.৪% এবং বার্ষিক জনসংখ্যা বৃদ্ধির হার ১.৩৪%। ১৫ বছরের ঊর্ধ্ব নারী-পুরুষের স্বাক্ষরতা হার ছিল ৫৩.০%।

## আদমশুমারি
যুগ্ম সচিব মোঃ শাহজাহান আলী মোল্লা ২০১১ আদমশুমারির মহাপরিচালক ছিলেন। পূর্বের মত এবারেও আদমশুমারির তথ্য ইংরেজিতে নথিভূক্ত করা হয়, যদিও তথ্য সংগ্রহের ভাষা ছিল বাংলা। ২০১১ সালে, বাংলাদেশ ও ভারত তাদের সীমান্ত এলাকায় প্রথম বারের মত যৌথভাবে আদমশুমারি পরিচালনা করে।

২০১১ আদমশুমারির প্রাথমিক ফল প্রকাশের প্রায় এক বছর পর ২০১২ সালের ১৬ জুলাই চূড়ান্ত ফলাফল প্রকাশিত হয়।



## তথ্যসূত্র

বিষয়শ্রেণী:বাংলাদেশে আদমশুমারি
বিষয়শ্রেণী:২০১১-এ বাংলাদেশ
বিষয়শ্রেণী:২০১১-এ আদমশুমারি
হলদে-পা হরিয়াল

**হলদে-পা হরিয়াল** (*Treron phoenicoptera*) হল হরিয়াল প্রজাতির একটি পাখি যাদের সাধারণত ভারতীয় উপমহাদেশে দেখতে পাওয়া যায়। এটি ভারতের মহারাষ্ট্রের জাতীয় পাখির মর্যাদা পেয়েছে। প্রধানত মারাঠিরা এদের  বলে। এরা বিভিন্ন ফল জাতীয় খাদ্য ও বাদাম জাতীয় তৈলবীজ খায়। এরা ঝাঁকে ঝাঁকে উড়ে বেড়ায়। এদের গাছের ডালে বসে থাকতে দেখা যায়।

## খাদ্য

হলদে-পা হরিয়ালেরা সাধারণত ফল ও বীজ খায়। তাছাড়া বাদাম জাতীয় তৈলবীজও খেয়ে থাকে। এরা ঝাঁক বেঁধে আকাশে উড়ে বেড়ায়।

## তথ্যসূত্র

বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:মিয়ানমারের পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৭৯০-এ বর্ণিত পাখি
বিষয়শ্রেণী:নেপালের পাখি
বিষয়শ্রেণী:মহারাষ্ট্রের প্রতীক
এ কে এম ইসহাক

**এ কে এম ইসহাক** (জন্ম: অজানা - মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
এ কে এম ইসহাকের জন্ম যশোর জেলার বাঘারপাড়া উপজেলার ধল গ্রামে। চার ভাই ও তিন বোনের মধ্যে তিনি ছিলেন সবার ছোট। তার বাবার নাম মুজিবুর রহমান এবং মায়ের নাম মাহমুদা খাতুন। তার স্ত্রীর নাম লুৎফুন্নেছা ইসহাক। তাদের ছয় ছেলে। 

## কর্মজীবন
এ কে এম ইসহাক প্রকৌশলী হিসেবে ১৯৭১ সালে কর্মরত ছিলেন রাঙামাটি জেলার চন্দ্রঘোনায় কর্ণফুলী পেপার মিলে। ২৫ মার্চ রাতে পাকিস্তান সেনাবাহিনী ঢাকা ও চট্টগ্রামে হত্যাযজ্ঞ শুরু করলে দেশের প্রত্যন্ত এলাকা চন্দ্রঘোনায়ও সে খবর ২৬ মার্চ পৌঁছে যায়। ২৫ মার্চের আগেই সেখানে তার নেতৃত্বে গঠিত হয়েছিল সংগ্রাম কমিটি ও ছাত্র-যুবকদের নিয়ে স্বেচ্ছাসেবক বাহিনী। চন্দ্রঘোনার কর্ণফুলী পেপার মিল ও রেয়ন মিলের নিরাপত্তা বিভাগে ছিল দেড় শতাধিক থ্রি নট থ্রি রাইফেল ও বন্দুক। পরে এ কে এম ইসহাক এরপর সীমান্ত অতিক্রম করে চলে যান ভারতে। সাবরুম থেকে সাত কিলোমিটার দক্ষিণ-পশ্চিমে হরিণা নামক পাহাড়ি এলাকায় তারা ক্যাম্প স্থাপন করেন। পরে সেই ক্যাম্পই ১ নম্বর সেক্টরের হেডকোয়ার্টারে রূপ নেয়। সেখানে শুরু হয় দ্বিতীয় পর্যায়ের কার্যক্রম। জুলাই মাসে মুক্তিবাহিনীর সদর দপ্তর থেকে এ কে এম ইসহাককে ১ নম্বর সেক্টরের কোয়ার্টার মাস্টার হিসেবে নিযুক্ত করা হয়। এই দায়িত্ব পেয়ে তিনি মুক্তিবাহিনীর জন্য যোদ্ধা সংগ্রহ, তাদের প্রশিক্ষণ দেওয়া, থাকা-খাওয়ার ব্যবস্থা ইত্যাদি কাজ যথেষ্ট সীমাবদ্ধতার মধ্যেও নিপুণভাবে সম্পন্ন করেন।

## মুক্তিযুদ্ধে ভূমিকা
এ কে এম ইসহাক ২৬ মার্চ বিভিন্ন অস্ত্র প্রশিক্ষিত স্বেচ্ছাসেবকদের মধ্যে বিতরণ করেন। তারপর ২৭ মার্চ কাপ্তাইয়ের মদনা ঘাটে অবস্থানরত মুক্তিযোদ্ধাদের দলনেতা মাহফুজুর রহমানের (বীর বিক্রম) সঙ্গে দেখা করে প্রতিরোধ যুদ্ধে যোগ দেন। ইসহাক তার স্বেচ্ছাসেবক দল নিয়ে অবস্থান নেন মদনা ঘাট-চট্টগ্রাম বিশ্ববিদ্যালয়ের মধ্যবর্তী স্থানে। এপ্রিল মাসে তিনি বেশ কয়েকটি যুদ্ধে প্রত্যক্ষভাবে অংশ নেন। ১৩ এপ্রিল কালুরঘাটের পতন হলে তিনি তার দল নিয়ে সমবেত হন খাগড়াছড়িতে। সেখানে আলোচনায় সিদ্ধান্ত হয়, মীর শওকত আলীর (বীর উত্তম) সার্বিক কমান্ডে মুক্তিযোদ্ধারা মহালছড়িতে অবস্থান নিয়ে রাঙামাটি-বরকল ও রাঙামাটি-চট্টগ্রাম সড়ক এলাকায় পাকিস্তান সেনাবাহিনীকে প্রতিরোধ করবেন। এ কে এম ইসহাকের ওপর দায়িত্ব পড়ে রাঙামাটি-চট্টগ্রাম সড়কে পাকিস্তানি সেনাদের প্রতিরোধ করার। তিনি তার দল নিয়ে রাঙামাটি-চট্টগ্রাম সড়কে বেশ কয়েকবার অ্যামবুশ করেন। এই অ্যামবুশে হতাহত হয় বেশ কয়েকজন পাকিস্তানি সেনা। ২৭ এপ্রিল মহালছড়িতে পাকিস্তান সেনাবাহিনীর কমান্ডো দল ও তাদের সহযোগী সশস্ত্র মিজোদের সঙ্গে মুক্তিযোদ্ধাদের সম্মুখ যুদ্ধ হয়। ভয়াবহ এই যুদ্ধে মুক্তিবাহিনীর আফতাবুল কাদের (বীর উত্তম)সহ কয়েকজন মুক্তিযোদ্ধা শহীদ হন। এ দিন যুদ্ধে এ কে এম ইসহাক ও তার দলের মুক্তিযোদ্ধারা বেশ নৈপুণ্য প্রদর্শন করেন। তারা পাকিস্তানি সেনাদের সহযোগী সশস্ত্র মিজোদের অনেককে হতাহত করতে সক্ষম হন। তা সত্ত্বেও তারা সেখানে টিকতে পারেননি। কারণ, পাকিস্তানি সেনা ও সশস্ত্র মিজো মিলে সংখ্যায় ছিল অনেক। পরে তারা অবস্থান নেন রামগড়ে। সেখানে ২ মে ভয়াবহ যুদ্ধ হয়। মুক্তিযোদ্ধারা প্রাণপণ চেষ্টা করেও রামগড় ধরে রাখতে ব্যর্থ হন। রামগড় পতনের মধ্য দিয়ে শেষ হয় এ কে এম ইসহাকের মুক্তিযুদ্ধের প্রথম পর্ব। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বোয়ালখালী থানা

**বোয়ালখালী থানা** বাংলাদেশের চট্টগ্রাম জেলার অন্তর্গত বোয়ালখালী উপজেলার একটি থানা।

## প্রশাসনিক এলাকাসমূহ
বোয়ালখালী উপজেলার ১টি পৌরসভা ও ৯ টি ইউনিয়নের প্রশাসনিক কার্যক্রম বোয়ালখালী থানার আওতাধীন।

;পৌরসভা:
* বোয়ালখালী

;ইউনিয়নসমূহ:
* ১নং কধুরখীল
* ২ নং পশ্চিম গোমদন্ডী 
* ৪নং শাকপুরা
* ৫নং সারোয়াতলী
* ৬নং পোপাদিয়া
* ৭নং চরণদ্বীপ
* ৮নং শ্রীপুর খরণদ্বীপ
* ৯নং আমুচিয়া
* ১০নং আহলা করলডেঙ্গা

## আরও দেখুন
* বোয়ালখালী উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:বোয়ালখালী উপজেলা
ঊর্মিলা

**ঊর্মিলা** হিন্দু মহাকাব্য *[[রামায়ণ|রামায়ণের]]* একটি চরিত্র। ঊর্মিলা ছিলো মিথিলার জনকপুরের রাজা জনক ও এবং তার স্ত্রী সুনয়নার একমাত্র কন্যা, এবং সীতার কনিষ্ঠ বোন। তিনি রামের কনিষ্ঠ ভাই লক্ষ্মণের স্ত্রী ছিলেন। তাদের দুই পুত্র ছিল- অঙ্গদ ও ধর্মকেতু। লক্ষ্মণ যখন রাম ও সীতার সঙ্গে নির্বাসনে যায়, ঊর্মিলা লক্ষ্মণের সঙ্গে যেতে প্রস্তুত ছিল, কিন্তু লক্ষ্মণ দ্বিধান্বিত মনে তাকে তার পিতা-মাতার যত্ন নেওয়ার জন্য অযোধ্যায় ফিরে যেতে বলে। ঊর্মিলা তার উর্মিলা নিদ্রা নামে অনন্য ত্যাগের জন্য উল্লেখযোগ্য।

রাজস্থানের ভরতপুর জেলায় লক্ষ্মণ ও উর্মিলাকে নিবেদিত একটি মন্দির রয়েছে। ১৮৭০ খ্রিস্টাব্দে ভরতপুরের তৎকালীন শাসক বলবন্ত সিংহ কর্তৃক মন্দিরটি নির্মিত হয় এবং ভরতপুর রাজ্যের রাজকীয় পরিবার কর্তৃক রাজপ্রাসাদ হিসেবে গণ্য করা হয়।

## ব্রহ্মচর্য
শ্রী রাম যখন লক্ষ্মণ ও দেবী সীতাকে নিয়ে বনগমন করেন তখন লক্ষ্মণের ব্রহ্মচর্যের কারণে ঊর্মিলাকে রেখে যান অযোধ্যার রাজভবনে। স্বামী বনে বাস করছেন বলে দেবী ঊর্মিলা ব্রহ্মচারিণী হয়ে ১৪ বছর খড়ের শয্যায় শুতেন আর ফলাহার করতেন। ঊর্মিলার তপস্যার ফলে লক্ষ্মণ পরবর্তীকালে রাবণপুত্র ইন্দ্রজিতকে বধ করতে সক্ষম হন।

## তথ্যসূত্র

## আরো পড়ুন
* ''Valmiki Ramayana'', English verse translation  by Desiraju Hanumanta Rao, K. M. K. Murthy et. al.
* ''Ramayana'', English verse translation by Ralph T. H. Griffith at the Project Gutenberg

বিষয়শ্রেণী:রঘুবংশ
বিষয়শ্রেণী:রামায়ণের চরিত্র
বিষয়শ্রেণী:সূর্য রাজবংশ
দেশী নিম প্যাঁচা

**দেশী নিম প্যাঁচা** (*Otus bakkamoena*) হল পেঁচা প্রজাতির একটি পক্ষী। এদের দক্ষিণ এশিয়া থেকে ভারতীয় উপমহাদেশ হয়ে পূর্ব এশিয়ার আবর উপদ্বীপ পর্যন্ত দেখা যায়। পূর্বে এদের কন্ঠী নিমপ্যাঁচার *(Otus lettia)* অন্তভুক্ত করা হলেও পরে এদের আলাদা প্রজাতি হিসাবে গণ্য করা হয়। লক্ষ্মীপেঁচা *(Tyto alba)* ও কৃষ্ণকায় মাছ পেঁচার *(Ketupa zeylonensis)* থেকে এদের বর্ণনা দেওয়া যায়, যাদের সিংহলি ভাষায় *bakamuna* বলে।

দেশী নিম প্যাঁচা সাধারণত বনে ও বনাচ্ছাদিত স্থানে বাসা বাঁধে। এরা গাছের মধ্যেকার গর্তে বাসা তৈরি করে। এরা সাধারণত একসাথে তিন থেকে পাঁচটি ডিম পাড়ে।

দেশী নিম প্যাঁচা একটি ছোটো প্রজাতির পেঁচা (২৩-২৫ সেমি.), যদিও এরা স্কোপ্স প্রজাতির পেঁচাদের মধ্যে বড়ো। অন্যান্য স্কোপ্স পেঁচাদের মতো এদের ক্ষুদ্রাকার মাথা থাকে।

এদের দেখতে অনেকটা কন্ঠী নিমপ্যাঁচা *(Otus lettia)* ও উদয়ী নিম প্যাঁচার *(Otus sunia)* মতো। শুধুমাত্র গলার স্বর ও চোখের মণির রঙ দেখেই এদের আলাদা করে যায়।

## চিত্রসমূহ

File:Collared Scops Owl I IMG 8607.jpg|At Bharatpur, Rajasthan, India.
File:Collared Scops Owl I2 IMG 8524.jpg|At Bharatpur, Rajasthan, India.
File:Collared Scops Owl (Otus bakkamoena) at Bharatpur I IMG 5328.jpg|At Keoladeo National Park, Bharatpur, Rajasthan, India


## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:দক্ষিণ এশিয়ার পাখি
বিষয়শ্রেণী:১৭৬৯-এ বর্ণিত পাখি
উপকূল অনুযায়ী মার্কিন যুক্তরাষ্ট্রের রাষ্ট্রগুলির তালিকা

এটি হচ্ছে মার্কিন যুক্তরাষ্ট্রের রাষ্ট্রগুলোর সমুদ্র উপকূলের দৈর্ঘ্য অনুযায়ী র‌্যাঙ্কিং তালিকা । যেসব রাষ্ট্রের সঙ্গে কোন সমুদ্র উপকূল নেই সেগুলো এখানে অর্ন্তভুক্ত হয়নি।
দুইটি ভিন্ন মাপের পদ্ধতি এখানে ব্যবহৃত হয়েছে : পদ্ধতি ১-এ শুধু রাষ্ট্রগুলোর সঙ্গে সমুদ্র উপকূলের পরিমাণ অন্তর্ভুক্ত করা হয়েছে কিন্তু জোয়ার প্রবেশপথ অন্তর্ভুক্ত করা হয়নি; পদ্ধতি ২-এ মার্কিন যুক্তরাষ্ট্রের বৃহৎ হ্রদসমূহ এর উপকূল অন্তর্ভুক্ত করা হয়েছে এবং জোয়ার প্রবেশপথের অতিরিক্ত দৈর্ঘ্যও অন্তভুর্ক্ত করা হয়েছে। উদাহরণস্বরূপ, পদ্ধতি ২-এ গ্রেট উপসাগর (নিউ হ্যাম্প্‌শায়ার) কে গননায় ধরেছে নিউ হ্যাম্প্‌শায়ার এর উপকূল হিসেবে, কিন্তু পদ্ধতি ১-এ তা ধরা হয়নি। পদ্ধতি দুটির মধ্যে সমুদ্র উপকূলের পরিমাণের পার্থক্য করার জন্য সুবিধাজনক নয়।
* ১ নম্বর পদ্ধতির তথ্যটি নেওয়া হয়েছে সিআরএস থেকে যেটি মার্কিন যুক্তরাষ্ট্রের কংগ্রেস এর জন্য তৈরি করা হয়েছিল। । মার্কিন যুক্তরাষ্ট্রের বাণিজ্য বিভাগ, জাতীয় সামুদ্রিক এবং বায়ুমন্ডলীয় প্রশাসন থেকে তথ্য ব্যবহার করা হয়েছে। ১৯৭৫ সালের মার্কিন যুক্তরাষ্ট্রের সমুদ্র উপকূলের হিসেবে।
* ২নম্বর পদ্ধতির তালিকাটি তৈরি করেছে জাতীয় সামুদ্রিক এবং বায়ুমন্ডলীয় প্রশাসন (NOAA) এর সমুদ্র এবং উপকূলীয় সম্পদ ব্যবস্থাপনা কার্যালয়।  এতে জোয়ার প্রবেশদ্বারের পরিমাণ এবং গ্রেট হ্রদের উপকূলের পরিমাণও অন্তভুর্ক্ত রয়েছে। যেটি কিনা পদ্ধতি ১-এ অন্তভুর্ক্ত ছিলো না।
__TOC__

## ছক

## তথ্যসূত্র

বিষয়শ্রেণী:মার্কিন যুক্তরাষ্ট্র
বিষয়শ্রেণী:মার্কিন যুক্তরাষ্ট্রের উপকূল
বিষয়শ্রেণী:দেশের প্রশাসনিক বিভাগসমূহের ক্রমের তালিকা
সংযুক্ত আরব আমিরাতের ক্রিকেট মাঠের তালিকা

এটি একটি **সংযুক্ত আরব আমিরাতের ক্রিকেট মাঠের তালিকা**। এই তালিকার মাঠগুলি অন্তর্ভুক্ত করা হয়েছে যেখানে প্রধানত প্রথম শ্রেণীর কিক্রেট, লিস্ট এ ক্রিকেট এবং টুয়েন্টি২০  ক্রিকেট প্রতিযোগিতা অনুষ্ঠিত হয়ে থাকে। উপরন্তু, এর বাইরে কিছু টেস্ট ম্যাচ, একদিনের আন্তর্জাতিক এবং টুয়েন্টি২০ আন্তর্জাতিক ম্যাচেরও আয়োজন করা হয়ে থাকে। সংযুক্ত আরব আমিরাত শুধুমাত্র এমন একটি দেশ যারা আন্তর্জাতিক ক্রিকেট কাউন্সিলের একটি পূর্ণ সদস্য না হয়েও টেস্ট ম্যাচ আয়োজন করে থাকে।

## মাঠের তালিকা

## টেস্ট ম্যাচের তালিকা
### ডিএসসি ক্রিকেট স্টেডিয়াম

### শেখ জায়েদ ক্রিকেট স্টেডিয়াম

### শারজাহ ক্রিকেট অ্যাসোসিয়েশান স্টেডিয়াম

## বহিঃসংযোগ
*সংযুক্ত আরব আমিরাত ক্রিকেট মাঠ - ক্রিকেটআর্কাইভ 

*
সংযুক্ত আরব আমিরাত
ক্রিকেট মাঠ
ক্রিকেট মাঠ
আন্দামান বুলবুলি

**আন্দামান বুলবুলি** (*Pycnonotus fuscoflavescens*) হল প্যাসারিফর্মিস পরিবারের বুলবুলির একটি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) প্রজাতি। এরা ছোটো ফল, বীজ ও পতঙ্গও খেয়েও থাকে।

২০০৮ সালের আগে পর্যন্ত একে কালো মাথার বুলবুলি বলে মনে করা হলেও পরবর্তীকালে অত্যাধুনিক গবেষণার দ্বারা জানা যায় এরা একটি পৃথক প্রজাতি।

## তথ্যসূত্র

* Rasmussen, P.C., and J.C. Anderton (2005). *Birds of South Asia. The Ripley Guide. Volume 2: Attributes and Status.* Smithsonian Institution and Lynx Edicions, Washington D.C. and Barcelona.

বিষয়শ্রেণী:১৮৭৩-এ বর্ণিত পাখি
৫০০ (সংখ্যা)

**100৫০০** (বাংলা:পাঁচশত) একটি গণিতের সংখ্যা। এর অবস্থান ৪৯৯ এর পরে এবং ৫০১ এর পূর্বে।

## ৫০০bokul
### ৫০১ থেকে ৫২৫ পর্যন্ত
* ৫০১501
* ৫০২
* ৫০৩
* ৫০৪
* ৫০৫
* ৫০৬
* ৫০৭
* ৫০৮
* ৫০৯
* ৫১০
* ৫১১
* ৫১২
* ৫১৩
* ৫১৪
* ৫১৫
* ৫১৬
* ৫১৭
* ৫১৮
* ৫১৯
* ৫২০
* ৫২১
* ৫২২
* ৫২৩
* ৫২৪
* ৫২৫

### ৫২৬ থেকে ৫৫০ পর্যন্ত
* ৫২৬
* ৫২৭
* ৫২৮
* ৫২৯
* ৫৩০
* ৫৩১
* ৫৩২
* ৫৩৩
* ৫৩৪
* ৫৩৫
* ৫৩৬
* ৫৩৭
* ৫৩৮
* ৫৩৯
* ৫৪০
* ৫৪১
* ৫৪২
* ৫৪৩
* ৫৪৪
* ৫৪৫
* ৫৪৬
* ৫৪৭
* ৫৪৮
* ৫৪৯
* ৫৫০

### ৫৫১ থেকে ৫৭৫ পর্যন্ত
* ৫৫১
* ৫৫২
* ৫৫৩
* ৫৫৪
* ৫৫৫
* ৫৫৬
* ৫৫৭
* ৫৫৮
* ৫৫৯
* ৫৬০
* ৫৬১
* ৫৬২
* ৫৬৩
* ৫৬৪
* ৫৬৫
* ৫৬৬
* ৫৬৭
* ৫৬৮
* ৫৬৯
* ৫৭০
* ৫৭১
* ৫৭২
* ৫৭৩
* ৫৭৪
* ৫৭৫

### ৫৭৬ থেকে ৫৯৯ পর্যন্ত
* ৫৭৬
* ৫৭৭
* ৫৭৮
* ৫৭৯
* ৫৮০
* ৫৮১
* ৫৮২
* ৫৮৩
* ৫৮৪
* ৫৮৫
* ৫৮৬
* ৫৮৭
* ৫৮৮
* ৫৮৯
* ৫৯০
* ৫৯১
* ৫৯২
* ৫৯৩
* ৫৯৪
* ৫৯৫
* ৫৯৬
* ৫৯৭
* ৫৯৮
* ৫৯৯

## তথ্যসূত্র

## তথ্যসূত্র

বিষয়শ্রেণী:পূর্ণ সংখ্যা
মন্দাক্রান্তা সেন

**মন্দাক্রান্তা সেন** (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে পড়াশুনা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার শিক্ষায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।

## পুরস্কার
* ২০১৫ - তরুণ লেখকদের জন্য স্বর্ণা জয়ন্তী আকাদেমি পুরস্কার 
* ১৯৯৯ - আনন্দ পুরস্কার পান, "হৃদয় অবাধ্য মেয়ে" এই বইটির জন্য। 
* ২০০২ - আকাশ বাংলা বর্ষ সম্মান 
* ২০০৩ - কৃত্তিবাস পুরস্কার 

## বইয়ের তালিকা
* অন্ত্যাক্ষরী (২০০৫)
* চাঁদের গলায়ে শালা দারি (২০১৩)
* দলছুট (২০০২)
* বল অন্যভাবে (২০০০)
* হৃদয় অবাধ্য মেয়ে (১৯৯৯)
* উপন্যাস সমগ্র (২০১৩)
* আফটার দ্যা লাস্ট কিস্‌ (২০১৫)
* প্রেমের কবিতা (২০১৫)
* কলকব্জা (২০১৪)
* মাই হার্ট ইস আ আনরুলি গার্ল (২০১৬)
* ছদ্ম পুরাণ
* উৎসারিত আলো (২০০১)
* এসবই রাতের চিহ্ন
* কাশভরা বন্ধুতারা (২০০২)
* ঝাঁপতাল (২০০০)
* সহাবস্থান (২০০৩) 

## তথ্যসূত্র

## বহিঃসংযোগ
* তার কবিতা, মহিলা যৌনতা এবং কলকাতায় তার জীবনের উপর মন্দাক্রান্তা সেন, ARTE সংস্কৃতি (৪ই অক্টোবর ২০০৬)

বিষয়শ্রেণী:বাঙালি নারী কবি
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:বাংলা ভাষার লেখক
বিষয়শ্রেণী:নারীবাদী লেখক
বিষয়শ্রেণী:কলকাতার লেখক
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
বিষয়শ্রেণী:পশ্চিমবঙ্গের লেখক
বিষয়শ্রেণী:ভারতীয় নারীবাদী লেখক
নীল মাশরুম

***নীল মাশরুম***,যাকে আমরা সাধারণত **নীল দুধের পেয়ালা** নামে চিনি। এই** নীল মাশরুম** বা **নীল দুধের পেয়ালার** মাশরুমটি , Russulaceae পরিবার এর  মধ্যে agaric ছত্রাক একটি প্রজাতি। এই প্রজাতি ব্যাপকভাবে বিস্তার লাভ করে, এটা পূর্ব উত্তর আমেরিকা, পূর্ব এশিয়া, ও মধ্য আমেরিকায় প্রাকৃতিকভাবে জন্মে; এমনকি এটি দক্ষিণ ফ্রান্সেও বিস্তারলাভ করেছে। নীল মাশরুম সরলবর্গীয় বনের মাটিতে উভয় দিকে জন্মাতে পারে, যেখানে এটি বৃক্ষের এক ব্যাপক পরিসরের সাথে mycorrhizal যোগসূত্র বৃদ্ধি করে। টাটকা অবস্থায় এর রঙ থাকে গাড় নীল, কিছুদিন পর এর রঙ ধূসর ফ্যাকাশে হয়ে যায়। মাশরুম ভেঙ্গে গেলে বা কাটলে তার ভিতরের oozes থেকে দুধ বা ক্ষীর জাতীয় পদার্থ  বের হয়, এই বৈশিষ্ট্যটি নীল মাশরুম জাতি সহ সকল মাশরুমে দেখা যায়। যখন এটি প্রকাশিত হতে থাকে তখন এটি নীল থেকে আস্তে আস্তে সবুজ রঙ ধারণ করে। এর টুপিটি ৫থেকে ১৫সেমি এর ডায়ামিটার থাকে এবং কাণ্ডে ২ থেকে ৮সেমি (৩-এর মধ্যে০.৮ ) লম্বা এবং ২.৫সেমি (0.4 মধ্যে 1.0 পর্যন্ত) পুরু হয়। খাদ্য হিসাবে এটি  চীন, গুয়াতেমালা, এবং মেক্সিকোতে গ্রামীণ বাজারে বিক্রি করা হয়।

## তথ্যসূত্র

বিষয়শ্রেণী:ভোজ্য ছত্রাক
বিষয়শ্রেণী:১৮২২-এ বর্ণিত ছত্রাক
বিষয়শ্রেণী:এশিয়ার ছত্রাক
বিষয়শ্রেণী:মধ্য আমেরিকার ছত্রাক
বিষয়শ্রেণী:ইউরোপের ছত্রাক
বিষয়শ্রেণী:উত্তর আমেরিকার ছত্রাক
বিষয়শ্রেণী:ল্যাক্টেরিয়াস
বিষয়শ্রেণী:লুইস ডেভিড ডি শোয়েইনিৎস কর্তৃক নামকরণকৃত ট্যাক্সা
আহলা করলডেঙ্গা ইউনিয়ন

**আহলা করলডেঙ্গা** বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।

## আয়তন
আহলা করলডেঙ্গা ইউনিয়নের আয়তন ৫,৫৪০ একর (২২.৪২ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী আহলা করলডেঙ্গা ইউনিয়নের মোট জনসংখ্যা ১৪,৮৬৪ জন। এর মধ্যে পুরুষ ৭,০৮৬ জন এবং মহিলা ৭,৭৭৮ জন। মোট পরিবার ৩,১৯৯টি।

## অবস্থান ও সীমানা
বোয়ালখালী উপজেলার দক্ষিণ-পূর্বাংশ জুড়ে আহলা করলডেঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে সারোয়াতলী ইউনিয়ন ও আমুচিয়া ইউনিয়ন; উত্তরে আমুচিয়া ইউনিয়ন ও রাঙ্গুনিয়া উপজেলার সরফভাটা ইউনিয়ন; পূর্বে আমুচিয়া ইউনিয়ন ও রাঙ্গুনিয়া উপজেলার পদুয়া ইউনিয়ন এবং দক্ষিণে পটিয়া উপজেলার হাইদগাঁও ইউনিয়ন, কেলিশহর ইউনিয়ন ও ধলঘাট ইউনিয়ন অবস্থিত।

## প্রশাসনিক কাঠামো
আহলা করলডেঙ্গা ইউনিয়ন বোয়ালখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এ ইউনিয়নের গ্রামগুলো হল:
* করলডেঙ্গা
* উত্তর ভূর্ষি
* আহলা সাধার পাড়া
* আহলা গাজীর পাড়া
* আহলা শেখ চৌধুরী পাড়া
* আহলা বৈদ্যপাড়া
* দক্ষিণ করলডেঙ্গা

## শিক্ষা ব্যবস্থা
২০১১ সালের আদমশুমারি অনুযায়ী আহলা করলডেঙ্গা ইউনিয়নের সাক্ষরতার হার ৫৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* উত্তর ভূর্ষি অন্নদা জীবন উচ্চ বিদ্যালয়
* এফ আর নুরুল হক উচ্চ বিদ্যালয়

;মাদ্রাসা
* করলডেঙ্গা গাউছিয়া তৈয়্যবিয়া আজিজিয়া সুন্নিয়া দাখিল মাদ্রাসা

;প্রাথমিক বিদ্যালয়
* আহলা আছাদিয়া সরকারি প্রাথমিক বিদ্যালয়
* আহলা উত্তর ভূর্ষি সরকারি প্রাথমিক বিদ্যালয়
* আহলা জয়কালী সরকারি প্রাথমিক বিদ্যালয়
* আহলা বৈদ্যপাড়া সরকারি প্রাথমিক বিদ্যালয়
* আহলা সাধারপাড়া সরকারি প্রাথমিক বিদ্যালয়
* উত্তর ভূর্ষি মডেল সরকারি প্রাথমিক বিদ্যালয়
* উত্তর ভূর্ষি সরকারি প্রাথমিক বিদ্যালয়
* করলডেঙ্গা কলন্দর শাহ সরকারি প্রাথমিক বিদ্যালয়
* করলডেঙ্গা সরকারি প্রাথমিক বিদ্যালয়
* দক্ষিণ করলডেঙ্গা সরকারি প্রাথমিক বিদ্যালয়

## যোগাযোগ ব্যবস্থা
আহলা করলডেঙ্গা ইউনিয়নে যোগাযোগের প্রধান প্রধান সড়কগুলো হল কালুরঘাট-ধোরলা সড়ক, শ্রীপুর-ধোরলা সড়ক এবং পটিয়া-ধোরলা সড়ক
প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
আহলা করলডেঙ্গা ইউনিয়নে ১৭টি মসজিদ, ১টি ঈদগাহ ও ৮টি মন্দির রয়েছে।

## দর্শনীয় স্থান
★ মেধস মুনির আশ্রম
* হযরত শাহ বু-আলী কালন্দর (রহ.) মাজার
* আহলা দরবার শরীফ

## উল্লেখযোগ্য ব্যক্তি
* কমর আলী –– সঙ্গীতজ্ঞ ও কবি।
* বিনোদ বিহারী চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।

## জনপ্রতিনিধি
* বর্তমান চেয়ারম্যান: হামিদুল হক মন্নান 

;চেয়ারম্যানগণের তালিকা

## আরও দেখুন
* বোয়ালখালী উপজেলা
* বোয়ালখালী থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:বোয়ালখালী উপজেলার ইউনিয়ন